चक्रवाती तूफान 'यास' के चलते रेलवे ने रद्द की 25 गाड़ियां, बिहार, बंगाल, केरल, कर्नाटक आने जाने वाले पर असर
चक्रवाती तूफान यास (Cyclone Yaas) के कारण भारतीय रेलवे ने 25 ट्रेनें रद्द करने का फैसला लिया है। बिहार, बंगाल, केरल, कर्नाटक आने-जाने वाली ट्रेनों पर चक्रवाती तूफान यास का असर पड़ेगा।
Indian Railways: चक्रवाती तूफान यास (Cyclone Yaas) के कारण भारतीय रेलवे ने  25 ट्रेनें रद्द करने का फैसला लिया है। बिहार, बंगाल, केरल, कर्नाटक आने-जाने वाली ट्रेनों पर चक्रवाती तूफान यास का असर पड़ेगा। रेलवे ने दिल्ली से भुवनेश्वर और पुरी के बीच चलने वाली करीब एक दर्जन से अधिक ट्रेनों को रद्द कर दिया है। पूर्वी रेलवे (Eastern Railway) ने चक्रवाती तूफान यास (Cyclone Yaas) के कारण 24 मई से 29 मई के बीच 25 ट्रेनों को रद्द किया।जानिए कौन सी ट्रेन कब रहेगी रद्दजानिए साइक्‍लोस  (Cyclone Yaas) यास का ताजा अपडेटमौसम विभाग (IMD) ने साइक्‍लोस यास (Cyclone Yaas) को गंभीर साइक्‍लोन की कैटिगरी में रखा है और लोगों को अलर्ट रहने के लिए कहा है। NDRF के DG एसएन प्रधान ने बताया कि NDRF ने रेस्‍क्‍यू ऑपरेशन के लिए कुल 75 टीमें बनाई हैं। इनमें से 59 टीमें ग्राउंड पर रहेंगी और 16 स्‍टैंडबाई पर रखी जाएंगी। 23 और 24 मई को उत्तर औऱ दक्षिण गोवा में गरज के साथ होगी बारिश, मौसम विभाग ने अलर्ट जारी किया है। मौसम विभाग ने कहा है कि ये चक्रवात बहुत घातक हो सकता है, आप चक्रवात Amphan से इसकी तुलना कर सकते हैं। पारादीप और सागर द्वीप के बीच ओडिशा और पश्चिम बंगाल के तट पर दस्तक देगा और इस दौरान 185 किमी प्रति घंटे की रफ्तार से हवाएं चलेंगी। आईएमडी ने कहा है कि पूर्व-मध्य बंगाल की खाड़ी पर कम दबाव का क्षेत्र आज एक प्रेशर में तब्दील हो जाएगा। आईएमडी ने कहा है कि अभी दवाब बालासोर और दीघा से लगभग 700 किमी दूर स्थित है। यह उत्तर-पश्चिम दिशा में बढ़ रहा है जो कि 24 मई को चक्रवाती तूफान में बदल जाएगा।